ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๓๒ (พ.ศ. ๒๕๒๙)เรื่อง กำหนดตู้เย็นเป็นสินค้าที่ควบคุมฉลาก โดยที่ปรากฏว่าขณะนี้มีการจำหน่ายตู้เย็นซึ่งเป็นสินค้าที่ประชาชนนิยมใช้กันอย่างแพร่หลายยังแสดงสาระสำคัญอันเป็นคุณลักษณะเฉพาะไม่แจ้งชัด ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดตู้เย็นเป็นสินค้าที่ควบคุมฉลากอาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ดังต่อไปนี้ข้อ ๑ในประกาศนี้ ตู้เย็น หมายความว่าตู้สำหรับแช่เย็นที่มีระบบทำความเย็นแบบคอมเพรสชันข้อ ๒ให้ตู้เย็นเป็นสินค้าที่ควบคุมฉลากข้อ ๓ประกาศนี้ไม่ใช้บังคับแก่ตู้เย็นที่ผลิตเพื่อการส่งออกซึ่งได้ปฏิบัติตามเงื่อนไขดังต่อไปนี้(๑)ตู้เย็นดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(๒) ตู้เย็นดังกล่าวต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขายหรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๔ ตู้เย็นที่จะนำออกขายต้องจัดให้มีฉลากรวมทั้งเอกสารหรือคู่มือตามที่กำหนดไว้ในข้อ ๕ ข้อ ๖ และข้อ ๗ข้อ ๕ฉลากต้องมีข้อความเป็นภาษาไทยที่สามารถเห็นและอ่านได้ชัดเจนและข้อความในฉลากอย่างน้อยต้องมีสาระสำคัญ ดังต่อไปนี้(๑) ต้องแสดงข้อความเกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)รุ่นที่ผลิตซึ่งจะใช้รหัสแทนก็ได้(๔)ปริมาตรภายในเป็นลูกบาศก์เดซิเมตรและลูกบาศก์ฟุต(๕)ชนิดและน้ำหนักของสารทำความเย็นที่ใช้(๖)แรงดันไฟฟ้า ความถี่ และกระแสไฟฟ้า(๗)วงจรไฟฟ้า(๗)ทวิ[๑]เครื่องหมายแสดงระดับประสิทธิภาพตู้เย็น ที่การไฟฟ้าฝ่ายผลิตแห่งประเทศไทยประกาศกำหนด(ถ้ามี)(๘)คำเตือนเรื่องอย่าใช้ของมีคมแซะหรืองัดน้ำแข็งในช่องแช่แข็งและเรื่องอย่าใช้น้ำราดตู้เย็น ซึ่งจะทำให้เกิดกระแสไฟรั่ว แล้วแต่กรณีกรณีตาม(๖) และ (๗) จะใช้สัญลักษณ์แทนข้อความนั้นก็ได้ข้อ๖[๒] ฉลากตามข้อ ๕ (๑) ถึง (๗)จะปิดหรือติดไว้ที่ด้านในหรือด้านนอกของตู้เย็นก็ได้ สำหรับฉลากตามข้อ ๕ (๗) ทวิให้ปิดหรือติดไว้ที่ด้านนอกของตู้เย็น และฉลากตามข้อ ๕ (๘)ว่าด้วยคำเตือนให้ปิดหรือติดไว้ที่ด้านในของตู้เย็นข้อ๗ เอกสารหรือคู่มือสำหรับตู้เย็นต้องมีข้อความเป็นภาษาไทยที่สามารถเห็นและอ่านได้ตามความเหมาะสมและอย่างน้อยต้องมีสาระสำคัญ ดังต่อไปนี้(๑)วิธีติดตั้ง(๒)วิธีใช้และข้อควรระวังในการใช้(๓)วิธีใช้อุปกรณ์ควบคุมต่าง ๆ(๔)การบำรุงรักษา และการทำความสะอาดตู้เย็น(๕)ข้อปฏิบัติเพื่อความปลอดภัยข้อ๘ ให้ตู้เย็นที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ให้ใช้บังคับเมื่อพ้นหนึ่งร้อยแปดสิบวันนับแต่วันประกาศในราชกิจจานุเบกษาแนต้นไป[๓]ประกาศ ณ วันที่ ๑๖ธันวาคม ๒๕๒๙มาลดี วสีนนท์ประธานกรรมการว่าด้วยฉลากประกาศคณะกรรมการว่าด้วยฉลากฉบับที่ ๗๔ (พ.ศ. ๒๕๔๐) เรื่อง กำหนดตู้เย็นเป็นสินค้าที่ควบคุมฉลาก (ฉบับที่ ๒) [๔]ปริญสินีย์/ผู้จัดทำ๒๙ ธันวาคม ๒๕๕๓พัสสน/ผู้ตรวจ๒๔มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ข้อ ๕ (๗) ทวิเพิ่มโดยประกาศคณะกรรมการว่าด้วยฉลากฉบับที่ ๗๔ (พ.ศ. ๒๕๔๐) เรื่องกำหนดตู้เย็นเป็นสินค้าที่ควบคุมฉลาก (ฉบับที่ ๒)[๒] ข้อ ๖แก้ไขเพิ่มเติมโดยประกาศคณะกรรมการว่าด้วยฉลากฉบับที่ ๗๔ (พ.ศ. ๒๕๔๐) เรื่องกำหนดตู้เย็นเป็นสินค้าที่ควบคุมฉลาก (ฉบับที่ ๒)[๓]ราชกิจจานุเบกษาเล่ม ๑๐๔/ตอนที่ ๕/หน้า ๓๕๙/๑๓ มกราคม ๒๕๓๐[๔] ราชกิจจานุเบกษาเล่ม ๑๑๔/ตอนพิเศษ ๗๑ ง/หน้า ๘๔/๑๓ สิงหาคม ๒๕๔๐